નિધિ શર્મા, નવી દિલ્હીઃ કોંગ્રેસ અધ્યક્ષ રાહુલ ગાંધી સંસદમાં વડાપ્રધાન નરેન્દ્ર મોદીને ભેટી પડ્યા પછી તમામ જગ્યાએ તેની ચર્ચાઓ થઈ રહી છે. ત્યારે હવે એક નવી વાત સામે આવી છે. રાહુલ ગાંધી સંસદમાં મોદીને ગળે લાગ્યા તે અચાનક નહોતું. આ પગલાને કેટલાક લોકો અનઅપેક્ષિત ગણાવતા હતા પણ હવે એકવી ખબરો આવી રહી છે કે ફેબ્રુઆરીમાં સંસદમાં પીએમ મોદીના ભાષણ દરમિયાન આ યોજના બનાવવામાં આવી હતી. જણાવી દઈએ કે અવિશ્વાસ પ્રસ્તાવ દરમિયાન રાહુલ ગાંધી પોતાના ભાષણ પછી પીએમ મોદીને ગળે લાગ્યા હતા.